- Keiserlik Sankt-Peterburg 2020 / Motivatsioonireis
- 04.08.2020 - 06.08.2020
Imeline Sankt Peterburg on inimesi võlunud juba sajandeid! Linn on täis suurepärast arhitektuuri, mille loomises on osalenud palju tuntuid arhitekte, kunstnikke, skulptoreid ning aednikke. Linna ümbruses leidub palju lossi-ja pargikomplekse, mille ilu ja võlu on hämmastav.
Peterburgi ilmestab ka linna südames voolav Neeva jõgi, mille kallastelt võime leida maailma suurimaid muuseume ning kirikuid.
Idanaabrite metropol on tõeline suurlinn oma vaatamisväärsuste ning rikkaliku ja köitva ajalooga. Siin on võimalik nautida imelisi arhitektuuri-ja ajaloomälestisi, astuda sisse rikkaliku ekspositsiooniga muuseumidesse ning nautida kohaliku rahva külalislahkust. Rohkem kui 42 saarel asuv linn on võrratu igal aastaajal.
Esimene päev
19.30-20.30 Kogunemine Tallinna reisisadama D-terminalis EXITravel piletite registreerimise kassas II korrusel.
21.00-21.15 Pääs laeva
21.30 Väljub laev Silja Europa Tallinnast. Soovi korral buffet' õhtusöök (lisatasu 38.-).
Laevas on palju erinevaid võimalusi vaba aja veetmiseks. Rahulikuks olemiseks sobivad hästi saunad-basseinid. Külastada saab kaupluseid, nautida baaride ja restoranide melu. Laevas on alati leida ka elavat muusikat. Hoogsama ajaviite jaoks leidub diskomuusikat, tantsimise jaoks elavat orkestrimuusikat.
Teine päev
8.00 Saabub laev Peterburgi.
7.00 Hommikusöök laeva buffet' restoranis.
Soovi korral Peterburi linnakskursioon (lisatasu 39.-)
9.00-9.30 Linnaekskursioonil osalejad kogunevad sadama ees reisibussi.
9.30-17.30 Peterburi linnaekskursioon.
Meie linnaekskursioon tutvustab endise Venemaa Keisririigi pealinna Peterburi ajalugu, arhitektuuri ja tänapäeva.
Linnaeksursioon sadamast: Vassili saare sadamast sõidame kesklinna. Neeva jõe kaldapealselt näeme Kunstide Akadeemiat, Iisaku katedraali, Menšikovi paleed, Ülikooli, Rostra sambaid, endist börsihoonet, Ermitaaži ja Talvepaleed.
Linn sai alguse Jänese saarelt ning me külastame seal Peeter-Pauli kindlust (kiriku külastus on soovijatele eraldi piletiga). Edasi näeme ajaloolist laeva Aurora, Tauria paleed, Smolnõi kirikut, Mosaiigikirikut, imetleme linna peatänavat Nevski prospekti jm.
Imeilus Iisaku katedraal meenutab Püha Peetruse basiilikat Vatikanis. Selle võimsa hoone ehitamine kestis 40 aastat ning suur kuppel, mis on kaetud üle 90 kilogrammi puhta kullaga, on üks maailma suurimaid.
Ekskursiooni jooksul teeme sobivas kohas lõunapausi, peale linnaeksursiooni poe külastuse.
17.30 Jõuame tagasi sadamasse.
19.15 Suletakse pääs laeva
19.30 Õhtusöök laeva buffet' restoranis.
20.00 Väljub laev Tallinna suunas.
Kolmas päev
07.00-9.00 Hommikusöök laeva buffet' restoranis.
9.00 Saabub laev Tallinna.
NB! Programmis võib reisikorraldajast mitteolenevalt esineda muudatusi.
Hind vastavalt valitud kajutiklassile:
Koht C4 kajutis 149.-
Koht C2 kajutis 169.- (voodid all, kõrvuti)
Koht B2EU kajutis 179.- (voodid üksteise kohal)
Koht B4 kajutis 199.-
Koht B2 kajutis 268.- (voodid üksteise kõrval)
Koht A4 kajutis 241.- (aknaga kajut)
Koht A2 kajutis 351.- (voodid üksteise kõrval; aknaga kajut)
Ettevõtte arvele lisandub KM.
Eraisiku arvele KM ei lisandu.
Hinnas sisaldub:
* Eestikeelse rühmajuhi teenus
* Laevasõit Tallinn-Peterburg-Tallinn
* Koht valitud kajutis
* Hommikusöök laeva buffet' restoranis
* Õhtusöök laeva buffet' restoranis (suunal Peterburg-Tallinn)
* Hommikusöök laeva buffet' restoranis
Lisatasu eest:
* Tervisekindlustus ja reisitõrkekindlustus (hind sõltub vanusest)
Soovi korral:
* Reisi esimesel õhtul buffet' õhtusöök laevas (lisatasu 38.-)
Ekskursioonide võimalused:
* Eestikeelne Peterburi linnaekskursioon ca 6 tundi (lisatasu 39.-)
NB! Peterburi reisiks on vajalik pass kehtivusega vähemasti kuus kuud pärast reisi lõppu ning kehtiv reisikindlustus.
Reisimine Peterburi on viisavaba, kui osalete meie linnaekskursioonil. Kui Te soovite külastada linna omal käel, siis on võimalik taotleda isiklik Vene Föderatsiooni poolt väljastatud elektrooniline viisa või traditsiooniline viisa.
ETTEVÕTETEL ON VÕIMALUS TELLIDA KOOS REISIGA KA KOOLITUS!
Sobiva programmi koostame juba personaalselt.
Võimalikud koolituste teemad:
· SUHTLEMISOSKUSTE ARENDAMINE ORGANISATSIOONIS
· MEESKONNA JÕUVARUDE SUURENDAMINE KRIITILISEL AJAL
· ENESEKEHTESTAMINE
· JULGUS KUI EDU ALUS
· KONFLIKTIDE LAHENDAMINE
· SUUREPÄRANE KLIENDITEENINDUS
· MÜÜK. LISAMÜÜGI TEKITAMINE
· AMETKONDLIK ETIKETT. VASTUVÕTUD